

Ára: 190 Ft

IV. évf. 11. szám **Nagyböjt 4. vasárnapja** 2023. március 19.



**2023. MÁRCIUS 22. 18:00**

**Online katekézis**

**az Értékkereső YouTube csatornáján:**

**JÉZUS KRISZTUS,**

**AZ ÉLŐ VÍZ HORDOZÓJA**

**A víz világnapja alkalmából összeszedtünk néhány igazán egyszerű vízspórolási tippet, ami könnyen kivitelezhető a háztartásban és nagyban hozzájárul vizeink megóvásához.**

1. Fogmosás, borotválkozás, hajmosás közben ne folyassuk feleslegesen a vizet,
2. A kézmosásra elég 30 másodpercet szánni,
3. Kádban való fürdés helyett, válasszunk maximum 5 perces zuhanyzást,
4. Amennyiben mégis kádban fürdünk, a vizét használjuk fel wc lehúzásához, ruhák áztatásához, előmosásához vagy autó mosáshoz,
5. A mosógépet mindig tele töltve indítsuk el,
6. Használjuk a mosógép öko programját, mellyel vizet és áramot is spórolhatunk,
7. Folyóvíz helyett mosogassunk álló vízben,
8. A mosogatógépet is mindig teljesen megtöltve indítsuk el,
9. Amennyiben van a mosogatógépen öko program, használjuk,
10. A tojásfőzéshez használt vízzel, miután kihűlt, öntözzük szobanövényinket,
11. A fagyasztott ételeket hűtőben, vagy a konyhapultra téve olvasszuk ki, ne folyó víz alatt,
12. A kültéri és beltéri növények locsolásához gyűjtsünk esővizet,
13. A kerti locsolást a hűvösebb napszakokra időzítsük,
14. Ne igyunk palackozott vizet – 1 liter palackozott ásványvíz előállításához 3 liter ivóvízre van szükség,
15. Használjunk víz – és energiatakarékos háztartási gépeket,
16. Szerezzünk be víztakarékossági berendezést – pl. víztakarékos csap, zuhanyfej, két nyomógombos wc,
17. A csövek szivárgását haladéktalanul szüntessük meg – egy csöpögő csap napi 30-60 liter vizet, míg egy szivárgó wc évi több mint 100 000 liter vizet pazarolhat el.

**Legértékesebb kincsünk a tiszta ivóvíz. Kezdjük már el most gyűjteni az esővizet a nyári aszály idejére!**

**A MÁSODIK SKRUTINIUM**

A második skrutíniumot Nagyböjt IV. vasárnapján vagy az azt követő héten egy hétköznapon tartjuk. Az eukarisztikus imában történjék megemlékezés a kiválasztottakról és a keresztszülőkről. Lásd ***Misekönyv 770- 772.*** *oldal.*

***IGELITURGIA***

Az olvasmányokat *A szentmise olvasmányai ,,A" év, Nagyböjt IV vasár­ napjáról* vesszük:

***Olvasmány:*** *1 Sám 16, 16. 6-7. 10-13a*

Dávidot Izrael királyává kenik.

***Szentlecke:*** *Ef 5, 8-14*

Támadj fel holtodból, és Krisztus rád ragyog.

***Evangélium:*** *Jn 9, 1-41*

Elment megmosakodni, és amikor visszatért, már látott.

***HOMILIA***

A celebráns a homíliában, a Szentírás olvasmányaira támaszkodva, kifejti a második skrutínium értelmét, figyelve a nagyböjti liturgiára és a kiválasztottak lelki fejlődésére.

***CSENDBEN VÉGZETT IMÁDSÁG***

A homília után a celebráns így szól:

Kedves kiválasztottak,

a keresztszülőkkel együtt lépjetek közelebb!

Most a celebráns először a hívekhez fordul:

Kedves Hívek! Csendben imádkozzatok a kiválasztottakért, hogy megértsék a bűnbánat szellemét, a bűn súlyosságát és Isten gyermekeinek igazi szabadságát:

Ezután a hittanulókhoz fordul:

Ti pedig, kedves kiválasztottak,

hogy külsőleg is kifejezzétek bűnbánatotokat, térdeljetek le (hajoljatok meg) és csendben imádkozzatok!

Midnyájan egy ideig csendben imádkoznak

*Celebráns:*

Álljatok fel mindnyájan!

*Celebráns:*

Most a kiválasztottakért végzett könyörgések következnek. Ezalatt a keresztszülők tegyék rá jobb kezüket a kiválasztottak vállára!

**KÖNYÖRGÉSEK A KIVÁLASZTOTTAKÉRT**

*Celebráns:* Kérjük, testvéreim, mennyei Atyánkat, hogy Krisztus világossága vezessen bennünket földi életünkben.

*Lektor:*

1. Hogy ezeknek a kiválasztottaknak a szívéből űzze el az Úr a sötétséget, és ő maga legyen a világosságuk, kérjük Urunkat!

*Hívek:* Kérünk téged, hallgass meg minket!

1. Hogy a Szentlélek vezesse el őket jóságosan Krisztushoz, aki a világ világossága lett, kérjük Urunkat!
2. Hogy e kiválasztottak nyissák meg szívüket, és Istent vallják a világosság fejedelmének s az igazság tanújának, kérjük Urunkat!
3. Hogy miután Istentől gyógyulást nyertek, az Úr őrizze meg őket a világ hitetlenségétől, kérjük Urunkat!
4. Hogy miután megmentette őket Krisztus, aki elveszi a világ bűneit, szabaduljanak meg a bűn kötelékeitől, kérjük Urunkat!
5. Hogy miután a Szentlélek megvilágosította őket, az üdvösség evangéliumát egész életükben megvallják és másoknak átadják, kérjük Urunkat!
6. Hogy Szentatyánk, püspökeink és papjaink vezetésé- vel mindnyájan a világ világosságának bizonyuljunk Krisztusban, kérjük Urunkat!

*Celebráns:* Urunk és Istenünk! Küldd el lelkünkbe szent Fiadat, a világ Világosságát, hogy a bűn sötétségét eloszlassa lelkünkben Evangéliumának fényével. Aki él és uralkodik mindörökkön-örökké.

*Hívek:* Ámen.

*Egyéb szabadon választható fohászok, vö.* OICA 382. szám.

IMÁDSÁG A GONOSZ LÉLEK HATALMÁNAK MEGTÖRÉSÉÉRT **(EXORCIZMUS)**

*Ezután a celebráns a kiválasztottakhoz fordulva összetett kézzel mondja:*

Most a gonosz lélek hatalmának megtöréséért imádkozzunk! Jóságos mennyei Atyánk, te megadtad a vakon születettnek, hogy higgyen Fiadban, és ezzel a hittel eljusson világosságod országába. Add, hogy az itt jelenlévő választottaid megszabaduljanak a világ csalárdságaitól, amelyek körülveszik és elvakítják őket. Engedd, hogy az igazságban megszilárduljanak és gyökeret verjenek, így a világosság gyermekei legyenek, és örökre azok is maradjanak. Krisztus, a mi Urunk által.

*Hívek:* **Ámen**.

Ezután a celebráns, ha mód van rá, külön-külön minden egyes kiválasztottra csendben ráteszi a kezét. Majd föléjük terjesztett kézzel folytatja:

Urunk, Jézus Krisztus, igaz világosság, te megvilágosítasz minden embert. Az igazság Szentlelke által szabadítsd meg mindazokat, akik a hazugság atyjának igája alatt görnyednek. Ébreszd fel a készséget azok szívében, akiket szentségeid vételére kiválasztottál, hogy világosságod öröme úgy töltse el őket, mint azt a vakot, akinek egykor visszaadtad szeme világát. Váljanak ezek a kiválasztottak a benned való hit bátor és félelmet nem ismerő tanúivá. Aki élsz és uralkodol mindörökkön-örökké.

Hívek: **Ámen***.*

Az exorcizmus, vagyis a gonosz lélek hatalmának megtöréséért mondott imádság egyéb könyörgései tetszés szerint választhatók, vó·. *OICA 383. szám.*

Az alkalomnak megfelelő zsoltár (pl. a 66, 25, 31, 38, 39 , 50, 114,

129, 138, 141.) vagy népének, (pl SzVU 61. ***A fényes Isten arcot;***

SzVU 10. ***Jézus, világ Megváltója)*** következhet.

Ezután vasárnap elmondjuk a Hitvallást. Az Egyetemes könyörgések elmaradnak, és az Eukarisztia ünneplésével folytatódik a szertartás.

Amennyiben nem kerül sor az Eukarisztia megünneplésére, az alkalomnak megfelelő énekkel és áldással fejeződik be a szertartás.

**A KIVÁLASZTOTTAK MEGÁLDÁSA ÉS ELBOCSÁTÁSA**

*Ezután a celebráns megáldja és elbocsátja a kiválasztottakat:*

Könyörögjünk!

Istenünk, te már szent próféták által

ezt üzented a hozzád fordulóknak:

,,Mosakodjatok meg, legyetek tiszták!", szent Fiad által pedig meg is adtad nekik

a lelki újjászületés kegyelmét.

Tekints most jóságosan itt levő szolgáidra, akik szorgalmasan készülnek a keresztségre. Áldd meg és szenteld meg őket;

ígéretedhez híven készítsd fel őket arra,

hogy ajándékaid befogadására alkalmasak legyenek, kiérdemeljék a gyermekeid közé fogadást

és az Egyházaddal való közösséget. Krisztus, a mi Urunk által.

*Hívek:* Ámen.

*Az áldás más könyörgéseit lásd* OICA 119-124. *és* 3 7 4. számnál.

Menjetek békével, és jöjjetek el jövő vasárnap a következő skrutíniumra. *Az* Úr legyen veletek mindenkor!

*Kiválasztottak:* Ámen.

HIRDETÉSEK

Felnőtt asszisztenciára felnőtt férfiakat, valamint ministránsnak gyerekek és fiatalok jelentkezését is várjuk. A berceli templomba szacellánt (sekrestyést) keresünk.

2023.03.12-26 Tartósélelmiszer gyűjtés templomainkban.

2023.03.20. H 07:00 Szentmise a Galgagutai Templomban Elh. Lányi Aranka

 10:00 Berceli templom körüli levelek összegereblyézése

Szent József 11:00 Mária napról az EWTN műsorán

Mária jegyese 17:00 Szentségimádás és keresztút a Becskei Templomban

 20:00 Család csoport

2023.03.21. K 08:30 Szentmise a Berceli Templomban 10:00 Papi találkozó Patak

2023.03.22. Sz 08:30 Szentmise a Nógrádkövesdi Templomban

Víz 10:00 Mária napi megbeszélés az EWTN Berceli központjában

Világnapja 16:30 Szentmise a Vanyarci Boldog Ceferino Köz. Házban

 18:00 Online katekézis az Értékkereső YouTube csatornáján

2023.03.23. Cs 17:00 Szentségimádás

2023.03.24. P 16:00 Hittan a Berceli Plébánián

 18:00 Lelkigyakorlatos Szentmise a Herencsényi Templomban

2023.03.25.Sz08:30 Szentmise a Berceli Templomban*Elh. Blaskó Ignácné Herédi Mária és Férje Blaskó Ignác és nagyszülők*

Gyümölcsoltó 15:00 Keresztút fiatalokkal Bercelen az Istenhegyen

Boldogasszony 16:00 Szentmise a Becskei Templomban előtte fél órával gyóntatás

 16:00 Lelkigyakorlatos Szentmise a Herencsényi Templomban

**2023.03.26. V 08:30 Szentmise a Berceli Templomban**

 **10:00 Szentmise a Szécsénkei Templomban előtte fél órával gyóntatás**

**Nagyböjt 10:30 Igeliturgia a Becskei Templomban**

**5. vasárnap 10:30 Szentmise a Galgagutai Templomban**

*3. skrutínium* **12:00 Igeliturgia a Nógrádkövesdi Templomban**

 **15:00 Irgalmasság órája és gyóntatás a Herencsényi Templomban**

 **16:00 Lelkigyakorlatos Szentmise a Herencsényi Templomban**

**Virágvasárnapi virágkiállítás:** Idén is szeretnénk virágkiállítást tartani a Berceli Templomban a hívek virágaiból, melynek helyszíne a Galéria lesz, amit püspök atya fog megáldani. A virágokat a 2023.03.27-31 között hozhatják el a hívek a templomba a pontos nevük és címük feltüntetésével, hogy utána mindenkihez rendben visszakerüljön kiállított virága. A kiállítás megtekinthető: Virágvasárnap 08:00-11:00 és 13:00-16:00 között

2023.04.01.Sz EWTN Mária nap a békéért a Berceli Templomban

 15:00 Irgalmasság rózsafüzére, keresztút, alatta gyóntatás

 16:00 Rózsafüzér közben buzdítás, katekézis

 17:00 Szentmise a Berceli Templomban EWTN közvetítéssel

Főcelebráns: Dr. Varga Lajos püspök Körmenet a Berceli hordozható Mária kegyképpel,

 utána Szentségimádás és szentségi áldás

***Buszos Kirándulás Ferenc pápa látogatására*** 2023.04.29.Sz 16:00 ***Fiataloknak*** Papp László Sportarénába 2023.04.30.V 09:30 ***Híveknek*** Kossuth L. téren Szentmise

Mindkét találkozóra autóbusszal utazunk. ***Gyors*** jelentkezést kérünk (név, lakóhely, telefonszám és jelentkezés napja) Utazás a jelentkezés sorrendjében történik!

Egyházközségeink élete

Gyermekkeresztút a Galgagutai Isteni Irgalmasság Templomban

Több mint tucatnyi gyerek vett részt a Galgagutai Isteni Irgalmasság katolikus templomban 2023. március 12-én vasárnap a 10 órakor kezdődő gyermekkeresztút végzésében. A pasztorációs célja ennek, hogy a hagyományos szertartásainktól, mint amilyen a keresztút se idegenkedjenek a gyerekek és fiatalok, és keressék és megtalálják benne a lelki értéket.

Családos nap és Családos mise Bercelen

Családos napon vettek részt Bercelen a fiatalabbak, a gyermekek és szüleik 2023. március 18-án. Komoly kihívás Bercelen a gyermekeket integrálni a szentmisébe, mert évtizedes távlatban teljesen leépült a ministrálás, így most újra reménykeltő ministránsokkal ünnepelni a liturgiát. A gyermekek kézműves foglalkozáson saját Rózsafüzér karkötőt készítettek. A karizmatikus énekek zenei szolgálatát a Nógrádkövesdi Szent Mihály Kórus látta el. A szentségekre készülők a szentmisén a második skrutínium szertartásában is részesültek.

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005